Koncepció

Romakép Műhely 2013

Folytatódik a közösségi filmklub február 13-tól,  szerdánként 18,00-kor a DocuArtban.

Antropológiai képértelmezés művészek, társadalomkutatók, filmes szakemberek,

egyetemi hallgatók részvételével.

A DocuArt és az ELTE MMI Média Tanszék közös eseménye.

Az idei Romakép Műhely programját a tavalyival nagyrészt megegyező közösség szervezi és bonyolítja le. 2011-ben a romák ábrázolásánál alkalmazott dokumentumfilmes megközelítéseket elemeztük, 2012-ben pedig a filmek és a vendégek kiválasztásának kulcsfogalma a láthatóság volt, amelyen az „identitás feletti kontroll visszaszerzésének” lehetséges módjait értettük.

2013-ban is hasonló szempontok szerint válogattuk ki a néznivalókat, szerveztük a kapcsolódó beszélgetéseket. Most azonban a hangsúly a rendszerváltás utáni időszak roma kulturális, művészi, politikai teljesítményein van. Mozgóképeinken és vendégeink között szerepelnek azon generáció tagjai, akik meghatározó alakjai, élvezői vagy esetleg elszenvedői voltak a demokratikus átalakulásnak. Igyekszünk a kortárs művészeti produktumokon keresztül megvizsgálni az eredményeket, a folytatás lehetőségeit.

A 2013-as program az emlékezet és az identitás fogalmai köré épül.

Filmklubvezető:  Pócsik Andrea

Szervezők: Bódi Lóránt, Farkas Clara,  Horváth Luca, Juhász Anna, Kerényi Máté, Oláh Norbert, Péli Sarolta, Pócsik Andrea, Szász Anna, Szilágyi Sára

Részletes program: [www.romakepmuhely.hu](http://www.romakepmuhely.hu/)

[www.docuart.hu](http://www.docuart.hu/)